Untuk kegunaan lain, sila lihat J (nyahkekaburan).

|  |  |
| --- | --- |
|  | Cari ***J*** atau ***J*** dalam Wikikamus bahasa Melayu, kamus bebas. |

**J** ialah huruf kesepuluh dalam abjad Rumi, dan huruf terakhir yang ditambah dalam kalangan 26 huruf sepanjang sejarah pembangunan abjad tersebut.

Ia melambangkan bunyi konsonan letusan lelangit-gusi bersuara /dʒ/ diaturkan dalam sistem Ejaan yang Disempurnakan yang disetujui dua-dua pihak Malaysia dan Indonesia untuk bahasa-bahasa baku mereka pada tahun 1972. Sebelum itu, huruf ini digunakan dalam sistem-sistem ejaan Republik dan van Ophuijsen di Indonesia melambangkan malaran tak geser lelangit /j/ yang digantikan seragam menggunakan huruf Y. Penutur di Malaysia cenderung menyebut huruf ini sebagai *jei* mengikut bahasa Inggeris (disebut /dʒeɪ/) manakala penutur di Indonesia cenderung menyebut huruf ini sebagai "**je**" (*jé*, /dʒe/).

Sejarah
-------

**J** asalnya merupakan bentuk lain huruf I. Bentuk huruf kecil **j** digunakan pada Zaman Pertengahan untuk mengakhiri angka Rumi menggantikan *i*. Penggunaan secara mandiri mula menjadi-jadi dalam bahasa Jerman Pertengahan Tinggi. Petrus Ramus (m. 1572) menjadi orang pertama yang terang-terang membezakan I dan J sebagai perlambangan dua bunyi yang berbeza. Asalnya, kedua-dua huruf I dan J melambangkan /i/, /iː/, dan /j/; tetapi bahasa-bahasa Romawi mengembangkan bunyi-bunyi baru (dari /j/ dan /g/) yang menjadi bunyi-bunyi lambangan I dan J; oleh itu, J bahasa Inggeris (dari J bahasa Perancis, dan maka itu J bahasa Melayu) agak berbeza bunyinya dari /j/.

Kesemua bahasa-bahasa Jermanik termasuk bahasa Belanda –kecuali bahasa Inggeris, Scots dan Luxembourg– menggunakan J untuk malaran tak geser lelangit /j/; begitu juga untuk bahasa Albania, dan bahasa-bahasa Ural dan Slavik yang memakai abjad Rumi, seperti bahasa Hungary, Finland, Estonia, Poland, Czech, dan Slovak. Sesetengah bahasa dalam famili-famili ini, seperti bahasa Serbia, turut menyerap J ke dalam huruf Cyril untuk tujuan yang sama. Oleh itulah, huruf kecilnya dipilih sebagai lambang fonetik IPA bagi /j/ (seperti "y" dalam "ya").

Dalam bahasa Sepanyol, J melambangkan /x ~ h/ (yang berkembang dari afrikat /dʒ/), serupa dengan bunyi "h" atau "kh" Melayu. 

Dalam bahasa Perancis, Portugis dan Romania, huruf J asalnya berbunyi /dʒ/ tetapi kini berubah menjadi /ʒ/ (seperti dalam perkataan *mea*s*ure* bahasa Inggeris).

Dalam bahasa Turki, Azerbaijan dan Tatar, huruf J sentiasa melambangkan /ʒ/.

"J" ialah satu-satunya huruf yang tiada dalam Jadual Berkala (namun *Jl* pernah digunakan untuk mewakili joliotium, dan *J* sendiri pernah dipakai untuk iodin).

Kod pengkomputeran
------------------

Perwakilan alternatif J

|  |  |
| --- | --- |
| fonetik NATO | Kod Morse |
| Juliet | ·––– |
|  |  |  | ⠚ |
| Bendera isyarat | Semafora | Panduan ASL | Braille |


| Titik kod | Huruf besarJ | Huruf kecilj |
| --- | --- | --- |
| Unikod | U+004A | U+006A |
| ASCII | Perpuluhan | 74 | 106 |
| Perduaan | 01001010 | 01101010 |
| EBCDIC | 209 | 145 |

Rujukan
-------

1. 1 2  Asmah Haji Omar (1989), "The Malay Spelling Reform", *Journal of the Simplified Spelling Society* (2): 9–13, diarkibkan daripada yang asal pada 26 Ogos 2011
2. ↑  "J", *Oxford English Dictionary,* 2nd edition (1989)
3. ↑   "J" and "jay", *Merriam-Webster's Third New International Dictionary of the English Language, Unabridged* (1993)
4. ↑  "je". *Kamus Besar Bahasa Indonesia* (ed. ke-3). Badan Pengembangan dan Pembinaan Bahasa Indonesia. 2016.
5. ↑  Mittelhochdeutsches Handwörterbuch von Matthias Lexer (1878)
6. ↑  Lihat unsur kimia

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **Abjad Rumi/Latin** |
| --- |
| Aa | Bb | Cc | Dd | Ee | Ff | Gg | Hh | Ii | Jj | Kk | Ll | Mm | Nn | Oo | Pp | Qq | Rr | Ss | Tt | Uu | Vv | Ww | Xx | Yy | Zz |

 |